Geboue brand in Houtbaai ná 'stroper' vermis raak | Maroela Media
'n Gebou in ligte laaie. Foto: Via Twitter
Die polisie se eenheid vir openbare orde moes onder meer van rubberkoeëls gebruik maak om die nagenoeg 300 betogers in bedwang te bring.
'n Gemeenskapslid het op die toneel aan 'n verslaggewer van eNCA gesê die optrede volg nadat die polisie glo op drie stropers se boot toegeslaan het, waarna een van die mans vermis geraak het. Die gemeenskap bespiegel hy is tydens die voorval geskiet, waarna hy in die water geval het. Die ander twee mans is in hegtenis geneem.
Lt.kol. Andrè Traut, provinsiale polisiewoordvoerder van die Wes-Kaap, het Maandag aan Maroela Media bevestig die polisie ondersoek 'n saak van stropery ná 'n polisieoperasie Vrydagaand in die see tussen Hangberg en Chapmanspiek.
"Twee verdagtes is in hegtenis geneem en die polisie het beslag gelê op 'n vissersboot waarop kreef en visnette gevind is," het Traut gesê.
Traut het gesê intussen word 'n vermistepersoon-saak ondersoek wat deur 'n familielid aanhangig gemaak is en 'n soektog na die man is van stapel gestuur.
"Twee rubberbote en een reddingshond fynkam tans die gebied. Sy familie is ingelig oor die prosedures wat plaasvind terwyl daar vir 'n vermiste persoon gesoek word."
Vier betogers is Sondag tydens die onluste in hegtenis geneem vir openbare geweld en brandstigting. Dié verdagtes moet Dinsdag in die Wynberg-landdroshof verskyn.
Die vermiste man se twee vriende het Maandag in die Wynberg-landdroshof verskyn op aanklag van die besit van kreef. Hulle is albei op borgtog van R1 000 elk vrygelaat en moet weer op 20 September in die hof verskyn.
Maak my siek
Brand … brand … brand alles af …
Slegs 300 Betogers hou die hele dorp as gyselaars???????????
Soek die skelms nou wette wat hulle krimenele dade beskerm?????
So, die polisie doen hul werk om stropers, let wel stropers = diewe = kriminele, te vang en julle gaan brand geboue af! Julle is rerig n baie spesiale soort spesie en on te dink julle plant voort!
"Die gemeenskap bespiegel dat hy tydens die vooval geskiet is" . 1) Van waneer af word mense geskiet as hulle nog nie as skuldig bewys is in 'n hof nie en geen gevaar inhou vir die beampte nie? So die beampte in hierdie geval is sommer regter en laksman op sy eie. 2) Wat se die mans wat inhegtenis geneem is? Is dit nou bespiegel of is dit feit dat hy geskiet is. Indien hy dood geskiet is, is dit 'n klag van moord teen die beampte. Nou wonder ons hoekom geboue in hierdie geval afgebrand word. Hier is te… Lees meer »